Kemal Malovčić - Wikipedia

# Kemal Malovčić

### From Wikipedia

Kemal Malovčić (Sanski Most, 6. maj 1951), bosanskohercegovački pjevač

## [izmijeni] Biografija

Kemal Malovčić rođen je 6. maja 1951. godine u Sanskom Mostu (zanimljivost; rođen je na isti dan kada i Šaban Šaulić). Svoju karijeru započinje još u mladosti. Kao izvođač narodne muzike jako brzo stiče popularnost i simpatije slušalaca. Pripada onoj grupi Bošnjaka pjevača koja je početkom 80tih krenula u muzičko osvajanje estradnog neba bivše Jugoslavije. Njegovi početci su mnogo vezani za Sarajevo gdje su nastali njegovi prvi albumi "Oko Sane" 1968, "Sad kod mene tuga srcem vlada" 1972, "Senada, Senada" 1973 godine i "Stiglo pismo od rođenog brata" 1974. godine. Najveću slavu je postigao ulaskom u srbijansku folk grupu "Južni Vetar" 1985. godine sa kojima je izdao 7 uspješnih albuma. U ona davna vremena kada su sadašnje generacije "puzale na koljenima" Kemal je napravio "bum" sa svojim numerama: "Sine, sine", "Mirsada", "Škorpion sam ja" i druge koje se i danas rado slušaju. Međutim, najveći uspjeh i kulminacija u karijeri, desio se njegovim dolaskom i sklapanjem saradnje sa Južnim Vetrom koja je trajala sedam godina. Da nije pogriješio što je promijenio "jato", te da je učinio ono pravo, godine 1985 opravdava svojim albumom pod nazivom "Okreće se kolo sreće", kojeg je radio sa najpopularnijim kompozitorima tadašnjih vremena: Miodragom M. Ilićem i Pericom Zdravkovićem. Što bi naš narod rekao, prvo pa muško. Pomenuti album, rasprodat je u zavidnom tiražu od oko 600.000 primjeraka. Udarna numera "Okreće se kolo sreće" postala je hit koja je tada bila na prvim ljestvicama folk barometra. Ništa manje nisu bile slušane ni pjesme: Pomiluj draga ćerku, Rekla si mi da ne voliš zimu i druge. Ali samim svojim dolaskom u Južni Vetar bio je bojkotovan sa strane muzičkih kritičara i počašćen je epitetom "hodža", te da pjeva i zavija kao hodža. A kritičari ko kritičari misle da su pokupili pamet čitavog svijeta, a ni sami neznaju pjevati, a kamoli da napišu tekst, ali su uvijek spremni da "pljuju" bez argumenata. U ono vrijeme boje orijentalnih zvukova na tamnosnjim prostorima nimalo nisu bile poželjne, stoga nije za čudjenje sto su ga bojkotovali, ne samo Kemala, vec komplet Južni Vetar. Ali, što je najbitnije, publika je prihvatila sve to srcem, a kritičari mogu krikom da paraju nebo. Početkom agresije na svoju domovinu Bosnu i Hercegovinu napušta "Južni Vetar" i priključuje se Humanitarnom pokretu BiH estrade za pomoć Bosni i Hercegovini. Održao je nekoliko stotina humanitarnih koncerata za BiH. I tada su snimane lijepe pjesme koje je radio i aranžirao momentalno veoma aktuelni kompozitor Džavid Ljubovci. Danas Kemal živi u Beču, Austrija.

## [izmijeni] Diskografija

- "Oko Sane" (1968)
- "Sad kod mene tuga srcem vlada" (1972)
- "Senada, Senada" (1973)
- "Stiglo pismo od rođenog brata" (1974)
- "Skitnica" (1975)
- "Što nam svadbu odgodi" (1976)
- "Suzana ljubavi" (1977)
- "Hiljadu poljubaca šaljem ti draga (1978)
- "Čuvaj draga našu kćerku" (1979)
- "Gdje si sada Leptirice moja" (1982)
- "Doviđenja ja nemam strpljenja" (1983)
- "Škorpijon sam ja" (1984)
- "Okreće se kolo sreće" (1985) – Južni Vetar
- "Ko gubi" (1986) – Južni Vetar
- "Oženi me Babo moj" (1987) – Južni Vetar
- "Zajedno u život novi" (1988) – Južni Vetar
- "Prosjak ljubavi" (1989) – Južni Vetar
- "Caru ide carevo" (1990) – Južni Vetar
- "Ti si moj 13 broj" (1991) – Južni Vetar
- "Bujrum" (1993)
- "Neka paša, neka aga" (1994)
- "Trn u oku" (1995)
- "Eh da sam" (1997)
- "Od toga dana" (1998)
- "Dlan" (1999)
- "Kolo sreće se okreće" (2000)
- "Ranjeno je srce moje" (2001)
- "Car ljubavi" (2002)
- "Carinik" (2004)
- "Sretan Put" (2006)

## [izmijeni] Vanjski linkovi

Preuzeto sa: "http://bs.wikipedia.org../../../k/e/m/Kemal_Malov%C4%8Di%C4%87_9a75.html"

Kategorije: Muškarac | 1951 rođenja | Sanski Most | Pjevači

##### Views

- Članak
- Razgovor
- Trenutna verzija

##### Pretraga

##### Drugi jezici

- Deutsch